google/wiki40b huggingface dataset:
Chryzantéma

Chryzantéma je trváca, jesenná rastlina pôvodom z Číny. Chryzantémy sa delia na záhradné a skleníkové. Kvitnú od septembra do októbra (do prvých mrazov). Majú rozkonárené stonky a pekne vykrajované listy.Majú jemný odtieň bledoružovej a bledofialovej farby. Majú veľmi typickú vôňu. Je veľmi jemná a horkastá. Rozmnožujú sa vrcholovými odrezkami. U nás ľudia používajú chryzantémy ako okrasu záhradných záhonov alebo hrobov.
V Číne bola záhradná chryzantéma kultivovaná už v 15. storočí pred Kristom, odkiaľ sa rozšírila do Japonska. V Japonsku je záhradná chryzantéma znakom japonského cisárskeho dvora, národným kvetom a aj najvyššie japonské vyznamenanie má meno tohto kvetu. Do Európy sa niekoľko odrôd chryzantém (nie pôvodný druh) dostalo v 17. a 18. storočí.
Živé modely

Živé modely, ktoré sú vo filmových dejinách niekedy uvádzané ako Živé obrazy bol český nemý film natočený v roku 1912 ako prvý produkt filmovej spoločnosti Maxa Urbana a Anduly Sedláčkovej ASUM.
Max Urban k svojmu premiérovému pokusu s filmom využil vlastného ateliéru v pasáži na Václavskom námestí v Prahe. Zachovalo sa 67 metrov tohto filmového pokusu, v ktorom Max Urban bol režisérom aj kameramanom. Šlo vlastne o sekvenciu pohyblivých obrázkov, ktoré boli alegóriami na výtvarne často spracovávané témy: Prebudenie, Vinobranie, Víťazstvo, Rozsievačka, Jeseň, Pieseň a Valčík.
Film zrejme bol na rozhraní medzi dokumentom a umeleckým žánrom, jeho zaradenie medzi hrané filmy je sporné. Dátum premiéry nie je známy, neexistujú ani žiadne dobové správy o tomto filme.
Saint-Estève

Poloha

Obec má rozlohu 11,67 km². Najvyšší bod je položený 91 m n. m. a najnižší bod 33 m n. m.

Obyvateľstvo

Počet obyvateľov obce je 10 901 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montverdun

Poloha

Obec má rozlohu 16,52 km². Najvyšší bod je položený 531 m n. m. a najnižší bod 340 m n. m.

Obyvateľstvo

Počet obyvateľov obce je 1 060 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marnay (Vienne)

Poloha

Obec má rozlohu 45,1 km². Najvyšší bod je položený 144 m n. m. a najnižší bod 96 m n. m.

Obyvateľstvo

Počet obyvateľov obce je 616 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gedit

Program Textový editor alebo tiež gedit slúži na vytváranie textových dokumentov s príponou .txt no je ho možné použiť aj ako editor zdrojových kódov rôznych programovacích jazykov. Je súčasťou pracovného prostredia Gnome, no je k dispozícii i verzia pre systém Windows.
Malachor V

Malachor V je fiktívna planéta vo svete Hviezdnych vojen.

História

Za doby Sithského Impéria patrila planéta pod jeho správu. Na povrchu bola postavená Trayuská Akadémia, postavená pravdepodobne pred 20 000 rokmi. Bolo to práve tam, kde sa okolo 4000 BBY Jedi Revan a Malak vydali na cestu temnou stranou.
Práve tu bola vybojovaná posledná bitka v Mandalorianských vojnách, kde boli Mandaloriani úplne porazení, tedy už Temným Pánom zo Sithov, Darth Revanom.
Po tom, čo bol Revan vrátený na svetlú stranu a porazil Malaka, do Trayuskej Akadémie dorazila iná Sith Lady, Darth Traya. So svojími dvomi učencami, Darth Sionom a Darth Nihilusom, tu založili Sithský Triumvirát a spoločne vládli predovšetkým Sithom.
Na konci Prvého Jedijského Vyhladzovania bola planéta zničená po zapnutí generátorov tieňov. Spoločne s planétou zomreli Darth Sion aj Darth Traya.
Thiviers (obec)

Poloha

Obec má rozlohu 27,77 km². Najvyšší bod je položený 303 m n. m. a najnižší bod 147 m n. m.

Obyvateľstvo

Počet obyvateľov obce je 3 113 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Laversine

Poloha

Obec má rozlohu 7,22 km². Najvyšší bod je položený 161 m n. m. a najnižší bod 54 m n. m.

Obyvateľstvo

Počet obyvateľov obce je 145 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Alessandro Volta

Životopis

Narodil sa ako siedme, posledné dieťa v šľachtickej rodine. Do svojho siedmeho roku nerozprával, jeho okolie preto malo obavy, že je slabomyseľný. Napriek tomu zvládol vyštudovať jezuitskú školu a svoje oneskorenie dohnať. Potom ale namiesto dráhy duchovného prestúpil na kráľovský seminár. V tom čase sa začal zaujímať o skúmanie elektriny. V roku 1769 publikoval knihu O príťažlivej sile elektrického ohňa a javoch s tým súvisiacich, v ktorej zverejnil hypotézu o súvislosti elektriny a magnetizmu. Prišiel na ňu ale už o šesť rokov skôr, keď mal 18 rokov. V ďalších rokoch zostavil a zdokonalil mnoho prístrojov pre svoje pokusy. Medzitým sa stihol stať riaditeľom lýcea a profesorom fyziky na gymnáziu v Come. 
V rokoch 1775 – 1780 skúmal zloženie vzduchu a na základe pokusov sformuloval hypotézu o jeho zložení z dvoch rôznych plynov. V roku 1779 nastúpil na univerzitu v Pavii. Vrátil sa tam opäť k pokusom s elektrinou. Zdokonalil Pieter van Musschenbroekov kondenzátor (Leydenská/leidenská fľaša) a elektrometer, uvažoval o princípoch vzniku búrok.
V roku 1791 sa dozvedel o pokusoch Luige Galvaniho so žabími stehienkami. Odhalil, že nejde o živočíšnu elektrinu, ale o reakciu kovov. V roku 1799 zostrojil prvý elektrochemický článok – Voltov stĺp. Zostavil takisto poradie kovov podľa ich elektrochemických potenciálov. 
V roku 1794 sa oženil s Terezou Peregrini a potom mal troch synov, ktorí sa volali Zanino, Flaminio, a Luigi.
O svojich výskumoch prednášal 20. marca 1800 pred Kráľovskou spoločnosťou v Londýne a 28. októbra 1801 v Institut de France. Tam zaujal Napoleona Bonaparta, ktorý ho podporoval, povýšil na grófa a v roku 1809 talianskym senátorom. 
Ani po porážke Napoleona neupadol Volta do nemilosti. Od roku 1779  až do roku 1819 bol profesorom experimentálnej fyziky, ba dokonca dekanom fakulty matematiky a fyziky na univerzite v Pavii.
Od roku 1823 bol po srdcovej mŕtvici prakticky hluchý a slepý.
Je po ňom pomenovaná jednotka elektrického napätia volt.
Mlynárov potok

Mlynárov potok je potok na Hornom Považí, v okrese Žilina. Je to ľavostranný prítok riečky Rosinka. Potok má medzi obyvateľstvom obce Višňové zaužívaný názov Rybník, podľa čoho má pomenovanie i časť, kadiaľ potok preteká.

Prameň

Pramení na SZ úpätí pohoria Lúčanská Fatra, približne 2 km JZ od obce Višňové v lokalite Pod bukovcom na úpätí vrchu Mikušová (778,2 m n. m.). Nadmorská výška prameňa je cca 600 m n. m. a veľkú časť jeho vôd odvádza vodovod, čo je príčinou minimálnych prietokov počas vrcholného leta. Je významnou zdrojnicou kvalitnej pitnej vody.
Petit-Bourg

Polohopis

Petit-Bourg má rozlohu 129,88 km².

Obyvateľstvo

Petit-Bourg má 22499 obyvateľov (2009).
Graf vývoja obyvateľstva:
Zdroje: INSEE
Lagarde (Ariège)

Poloha

Obec má rozlohu 11,93 km². Najvyšší bod je položený 543 m n. m. a najnižší bod 316 m n. m.

Obyvateľstvo

Počet obyvateľov obce je 183 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Laténska kultúra

Laténska kultúra bola hlavná archeologická kultúra laténskej doby v strednej a západnej Európe zhruba od 500/450 pred Kr. až po prelom letopočtu (na Slovensku: 450/400 pred Kr. – prelom letopočtu/6/10 po n.l.). Pre územie tejto kultúry sú pojmy laténska kultúra, laténska doba a mladá železná doba zhodné. Je to kultúra Keltov, a tým aj prvá kultúra a doba v dejinách strednej Európy, pri ktorej nesporne poznáme etnicitu jej nositeľov. Pomenovaná je podľa náleziska La Tène vo Švajčiarsku.

Charakteristika

Keltské kmene obývali územie horného Rýna a Podunajska a na svojich výbojoch prenikali do oblastí antickej kultúry (poznatky antického sveta priniesli do Európy). Majú silnú vládnucu vrstvu bojovníkov a kňazov. Boli hutníci, kováči, najmä umeleckí remeselníci, využívali nové hmoty okrem bronzu a drahých kovov. V poľnohospodárstve používali železné radlice, kosy, rotačné mlynčeky na mletie zrna. Vyrábali nádoby na hrnčiarskom kruhu. Z tohto obdobia pochádza u nás prvá peňažná sústava (zlaté a strieborné keltské mince, spočiatku napodobenina gréckych). V 2. a 1. storočí pred Kr. budovali opevnené sídla, prvotné mestá (oppidá, napríklad bratislavské oppidum). Na prelome letopočtu sa rozvoj keltskej kultúry prerušil expanziou rímskeho impéria na sever a súčasnými posuvmi na juh germánskych kmeňov. Väčšina Keltov sa postupne uchýlila do novovzniknutých rímskych provincií (Noricum a podobne).
Býkor

Prameň

Tečie v Turčianskej kotline, kde pramení v podcelku Mošovská pahorkatina západne od kóty 501,6 m, severozápadne od obce Necpaly pri osade Dolina, v nadmorskej výške približne 460 m n. m.

Opis toku

Od prameňa tečie najprv západným smerom, následne sa na krátkom úseku stáča na sever a sprava priberá prítok vznikajúci východne od osady Kostolište. Ďalej tečie opäť na západ cez lokalitu Ploská, opätovne mení smer a oblúkom sa stáča severozápadným smerom. Z pravej strany ešte priberá prítok prameniaci južne od osady Kostolište a severovýchodne od obce Príbovce sa v nadmorskej výške cca 419 m n. m. vlieva do Čierneho potoka.
Muchárik čiernohlavý

Opis

Muchárik čiernohlavý meria 13 cm a váži 12 – 14 g. Samček muchárika čiernohlavého žijúci v západnej Európe má na jar hlavu a chrbát čiernej farby, samček žijúci vo východnej Európe má hlavu a chrbát hnedosivej farby (viď galériu, kompozícia, v hornom ľavom rohu sú pri sebe). Je popísaných až 7 rôznych stupňov zafarbenia od čiernej po sivú. Nasledujúci opis samčeka platí pre všetky farebné varianty: čelo, spodná časť tela, škvrny na krídlach a okraje bočných kormidlových letiek sú biele. Na jeseň sa samci podobajú na samice, biele čelo im však ostáva. Samička má hnedosivý chrbát, žltobiely spodok tela a bielu škvrnu na krídlach má malú. Samička nemá biele čelo. Mláďatá sa podobajú na samicu a sú zafarbené ako mláďatá muchárika bielokrkého. Mláďatá majú tmavohnedo škvrnitý chrbát, hrvoľ a prsia. Od mláďat muchára sivého sa líšia bielou škvrnou na krídlach.

Hlas

Spev
12 s, Rusko
Spev
49 s, Anglicko, 1964, iné druhy na pozadí: oriešok obyčajný, pinka obyčajná, červienka obyčajná,
Spev muchárika čiernohlavého sa skladá z dvojslabičných motívov slabík "zi-it, zi-it", znie jasne ale melancholicky, je možné rozlíšiť tri až šesť rôznych motívov, ktoré prednáša v rôznom poradí, napríklad "cüli cüli cüli wüdje wüdje čekevii čekevii šryy". Občas do svojho spevu vplieta motívy od iných druhov, napríklad spev kôrovníka dlhoprstého, sýkorky veľkej alebo penice čiernohlavej, spev pripomína žltochvosta hôrneho. Vábenie je kovovo znejúce "vit" či "pvitt" alebo "hüitt". Často opakovaný kontaktný hlas znie ako "tik" a ako silné "čist" alebo "Tett", používaný aj v kombinácii s vábením.

Výskyt a stav na Slovensku

Muchárik čiernohlavý je na Slovensku počas obdobia migrácie veľmi početný a nápadný druh, hniezdi však veľmi zriedkavo ale pravidelne, cez Slovensko prebieha južná hranica areálu rozšírenia druhu. Hniezdenie bolo dokázané alebo pravdepodobné v 5,90 % mapovacích kvadrátov.
Odhadovaný počet hniezdiacich párov je 100 – 200. Veľkosť populácie i územie na ktorom sa vyskytuje majú nejasný trend. Ekosozologický status v roku 1995 I – nezaradený, v roku 1998 a 2001 žiadny. V roku 2014 LC* D1 - menej dotknutý. Európsky ochranársky status SPEC4 – druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia S – vyhovujúci ochranársky status.

Biotop

Na Slovensku hniezdi v horských zmiešaných lesoch, kde rastie buk lesný, javor, jaseň, brest spolu s jedľou a smrekom. Vyhniezdil aj v starých sadoch, parkoch a cintorínoch.

Hniezdenie

Muchárik čiernohlavý hniezdi v prirodzených bútľavinách stromov alebo v dutinách, ktoré vysekali ďatle. Do dutiny si nanosí suché steblá, listy, srsť a perie. Samička znesie 5 – 7 (4 – 8) modrozelených vajíčok. Na vajíčkach sedí iba samica 14 – 15 dní. Obaja rodičia kŕmia vyliahnuté mláďatá 14 – 16 dní. Hniezdi raz ročne koncom mája, v júni.

Potrava

Muchárik čiernohlavý chytá lietajúci hmyz.
Tubersent

Poloha

Obec má rozlohu 6,9 km². Najvyšší bod je položený 105 m n. m. a najnižší bod 2 m n. m.

Obyvateľstvo

Počet obyvateľov obce je 512 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sympatia

Sympatia je spolucítenie, súcítenie. Je to sociálne spriaznenie, keď jedna osoba chápe pocity druhej.
Podľa Maxa Schelera je Sympatia vyvolávanie citov druhého človeka v sebe samom. Toto spolucítenie je v podstate ľudský mechanizmus, ktorý je v každom človeku a nezávisí od toho, či toho druhého máme radi, či si ho vážime. Sympatia je hodnotovo neutrálna (wertblind). Zvyčajné hranice Ja sa v procese spolucítenia do istej miery´rozplývajú. Na základe sympatie možno predpokladať existenciu Ja toho druhého.
Peter Tomka

Životopis

Pochádza z Banskej Bystrice. V roku 1979 ukončil štúdium práva na Právnickej fakulte Karlovej univerzity v Prahe. V období 1979 - 1986 pôsobil na katedre medzinárodného práva tejto fakulty. V roku 1985 obhájil kandidátsku dizertáciu na tému Kodifikácia medzinárodného práva. V roku 1986 začal pracovať na česko-slovenskom federálnom ministerstve zahraničných vecí, na medzinárodnoprávnom odbore.

Organizácia Spojených národov

V období rokov 1991 až 1997 pôsobil najprv na česko-slovenskej a od roku 1993 na slovenskej misii pri Organizácii Spojených národov v New Yorku.  V rokoch 1993 a 1994 bol zástupca stáleho predstaviteľa SR pri OSN a od roku 1994 v hodnosti veľvyslanec vedúci stálej misie SR pri OSN. V rokoch 1999 až 2003 bol stály predstaviteľ Slovenskej republiky pri OSN. V rámci Organizácie Spojených národov zastával aj ďalšie významné funkcie. Bol predseda právneho výboru 52. Valného zhromaždenia OSN. V rokoch 1999 - 2002 bol členom Komisie pre medzinárodné právo.
Verejnosti je známy najmä ako agent a vedúci právneho tímu Slovenskej republiky v spore s Maďarskom pred Medzinárodným súdnym dvorom v Haagu vo veci Sústavy vodných diel Gabčíkovo - Nagymaros. Osobne sa zaslúžil za významný úspech SR v tomto spore.

Medzinárodný súdny dvor

V roku 2002 bol Bezpečnostnou radou OSN a Valným zhromaždením OSN zvolený za sudcu Medzinárodného súdneho dvora na deväťročné funkčné obdobie (2003 - 2012). Od 6. februára 2009 je podpredsedom Medzinárodného súdneho dvora na trojročné funkčné obdobie. 6. februára 2012 bol zvolený za predsedu súdu, podpredsedom sa stal Mexičan Bernardo Sepúlveda-Amor.
V súčasnosti žije v Haagu. Je ženatý, má dve deti.
Hank Snow

Životopis

Snow mal pohnuté detstvo. Rodičia sa mu rozviedli keď mal 8 rokov, u starých rodičov dlho nevydržal a v 12-tich utiekol z domova od matky kvôli nevlastnému otcovi. Namiesto školy sa potom živil ako plavčík. V 16 rokoch mal už svoju prvú gitaru, s ktorou vystupoval. Výrazne ho vtedy ovplyvnil štýl prvej veľkej country hviezdy Jimmieho Rodgersa, po ktorom neskôr pomenoval aj svojho prvého syna.
V roku 1933 mal už Snow každý týždeň vyhradenú štvrťhodinu na rozhlasovej stanici v Halifaxe. O tri roky neskôr podpísal zmluvu pre vydavateľskú firmu RCA-Victor, u ktorej vydržal rekordných 47 rokov a nahral viac ako 100 albumov. V 30. a 40. rokoch často vystupoval pod rôznymi menami (Hank The Yodelling Ranger, Clarance Snow and His Guitar, The Singing Ranger), kým prešiel k jednoduchému Hank Snow.
Do USA prišiel Snow koncertovať po prvýkrát v roku 1945 v rámci Whiling Jamboree v Západnej Virgínii. Vydavateľská firma sa však zdráhala jeho album v USA vydať, kým tu nedosiahne väčší úspech koncertovaním. Výrazný krok týmto smerom urobil, keď ho Ernest Tubbsa pozval na vystúpenie do Grand Ole Opry, kde Snow neskôr vystupoval 46 rokov. Prvýkrát sa tak stalo v roku 1950, keď bol Snow už 21 týždňov na čele country hitparády s piesňou Im Moving On. Pieseň mala základy u prvých hviezd country hudby, ale zároveň sa v nej zreteľne prejavovala invencia Hanka Snowa.
Uvedenou piesňou začalo približne päťročné obdobie, počas ktorého mal Snow v prvej desiatke americkej country hitparády postupne 24 rôznych piesní. V roku 1954 mal výraznú zásluhu na tom, že v Grand Ole Opry vystúpil začínajúci Elvis Presley, ale bol sklamaný, že u country nezostal natrvalo. Snow so svojou hudbou prenikol aj mimo americký kontinent do Európy, Ázie i Austrálie, čo sa predtým žiadnemu country spevákovi v takej miere nepodarilo.
V roku 1958 Snow získal americké občianstvo a naďalej bol veľmi aktívny v koncertnej i nahrávacej činnosti. Naposledy dosiahol na vrchol hitparády s piesňou Hello Love z rovnomenného albumu v roku 1974. So začiatkom ďalšieho desaťročia sa ho zbavila nahrávacia spoločnosť, ale Snow naďalej koncertoval aj cez zdravotné problémy, ktoré prišli v rokoch deväťdesiatych. Veľa času tiež venoval nadácii, ktorú založil pre týrané deti.
Posmrtne bola 20. septembra 2000 odhalená v  Ryman auditóriu v Nashville bronzová socha Hanka Snowa v nadživotnej veľkosti od Billa Rainsa.
Le Montet (obec)

Poloha

Le Montet má rozlohu 1,77 km². Najvyšší bod je položený 486 m n. m. a najnižší bod 423 m n. m.

Obyvateľstvo

Le Montet má 513 obyvateľov (2009).
Graf vývoja obyvateľstva:
Zdroje: INSEE
Grand’Rivière

Polohopis

Grand'Rivière má rozlohu 16,6 km².

Obyvateľstvo

Grand'Rivière má 678 obyvateľov (2009).
Dolné Ozorovce

Dolné Ozorovce je mestská časť mesta Bánovce nad Bebravou v Nitrianskej pahorkatine, na ľavom brehu Svinice, v nadmorskej výške 210 m n. m. Od centra mesta je vzdialená cca 2 km severozápadne. Bola to pôvodne zemianska obec, ktorej obyvateľstvo sa zaoberalo poľnohospodárstvom a súkenníctvom. Stojí tu klasicistický kaštieľ z roku 1817.
O obci s názvom Ozorovce sa po prvýkrát zmienil uhorský kráľ Ondrej II. v roku 1234, ktorý udelil svojmu vojenskému veliteľovi Hodslavovi zem zvanú Ozor. Tento názov vyjadruje obrovskú veľkosť, ozrutnosť a od neho boli odvodené aj neskoršie názvy obce. Do prvej polovice 14. storočia je datovaný farský kostol, ktorý bol zasvätený Nanebovzatiu Panny Márie a stál na území dnešného cintorína. Práve od neho sa odvíja aj tradícia súčasných hodových osláv. Koncom 15. storočia sa Ozorovce rozdelili na Horné(Veľké) a Dolné(Malé) Ozorovce. Najstarší záznam názvu Dolné Ozorovce ako Inferior Ozor pochádza z roku 1496. Obec patrila zemianskym rodinám Ozorovských, Poberovcov, Švehlovcov. V roku 1598 mala 11 domov, 54 rodín a 206 obyvateľov, v roku 1828 mala 26 domov a 229 obyvateľov. Zaoberali sa poľnohospodárstvom. V roku 1960 bola obec pričlenená k Bánovciam nad Bebravou.
Svetelná výbojka

Princíp činnosti

Po pripojení na napájanie sa vytvorí medzi elektródami elektrické pole. Sily pôsobiace v tomto poli zapríčinia najprv polarizáciu a až potom ionizáciu molekúl plynu. Vzniknutý ionizovaný plyn sa stáva vodičom a začne v ňom tiecť elektrický prúd, pričom prietokom prúdu excitované molekuly plynu následne pri návratoch do stavu s nižšou energiou emitujú fotóny svetla.
Halný

Halný (poľ. halny) je vietor fönového typu, vyskytujúci sa v južnom Poľsku, v Karpatoch a Sudetách. Je to teplý, suchý, nárazový vietor, vanúci smerom do dolín. Najsilnejšie vetry tohto typu vanú v regióne Podhale (z Tatier).  Niekedy prináša veľké škody: strháva strechy, ničí lesy (tvoriac polomy). Môže mať aj vplyv na človeka (vyvolávať nespavosť, bolesti hlavy). Halný sa prejavuje okrem iného v Krakove a mestách hornosliezskej aglomerácie.
Mohamed Salah

Chelsea FC

Po pôsobení vo švajčiarskom Bazileji prestúpil Salah do londýnskej Chelsea. Prvý gól za Chelsea vstrelil v zápase hranom 22. marca 2014 proti Arsenalu. Podieľal sa na výhre 6-0. Z Chelsea odišiel na hosťovania do Fiorentiny, kde si pripísal 6 gólov v 16tich ligových zápasoch a do AS Rímu.

AS Rím

V Ríme najprv len hosťoval (v sezóne 2015/2016) si pripísal 14 gólov v 34 zápsoch. Po sezóne do Ríma prestúpil na trvalo, v ďalšej sezóne vstrelil 15 gólov. Posledný zápas za Rimanov odohral 28. mája 2017 proti Janovu. Na ihrisko prišiel ako striedajúci hráč a vystriedal legendu klubu Francesca Tottiho, ktorý odohral za Rím svoj posledný duel a ukončil kariéru. AS Rím vyhral zápas s Janovom 3-2.

2017/2018

Salah prestúpil do Liverpoolu v roku 2017. Prvý duel za "The Reds" odohral 12. augusta 2017 proti Watfordu. Pri remíze 3-3 vstrelil jeden gól. V danej sezóne sa mu s Liverpoolom podarilo kvalifikovať do Ligy majstrov UEFA, zároveň sa stal najlepším strelcom Premier League s 32 gólmi. V Lige majstrov sa dostal až do finále, kde jeho Liverpool podľahol Realu Madrid 1-3. Salah bol vystriedaný už v 30. minúte za Adama Lallanu. Po nešťastnom páde si poranil rameno, pričom zo sebou strhol aj obrancu Realu Madrid Sergia Ramosa, táto udalosť je často nesprávne vysvetľovaná ako údajný faul. V súťaži zaznamenal 11 gólov.

2018/2019

V sezóne 2018/2019 Salah odštartoval veľmi zaujímavo. V Premier League si Salah otvoril strelecký účet 12. augusta 2018 v prvom kole proti West Hamu. Pri výhre 4-0 vstrelil prvý gól. Skóroval aj proti Brightonu, Southamptonu, Huddersfieldu, Cardiffu a Fulhamu. V Lige majstrov odohral duely proti PSG (výhra 3-2), Neapolu (prehra 1-0), Crvenej Zvezde Belehrad (výhra 4-0), Salah dal 2 góly. Vo vonkajšom zápase s Crvenou Zvezdou odohral Salah celých 90 minút pri šokujúcej prehre 2-0.

Reprezentačná kariéra

Salah sa zúčastnil Majstrovstiev sveta 2018 vo futbale. Zápas Egypt - Uruguaj (0-1) sledoval z lavičky. V zápase Rusko - Egypt odohral 90 minút a vstrelil gól z penalty, keď znižoval na konečných 1-3. V zápase Saudská Arábia - Egypt (2-1) vstrelil svoj jediný gól z hry na MS.
Lametz

Poloha

Obec má rozlohu 9,46 km². Najvyšší bod je položený 212 m n. m. a najnižší bod 130 m n. m.

Obyvateľstvo

Počet obyvateľov obce je 81 obyvateľov (2009).
Graf vývoja obyvateľstva:
Zdroje: INSEE
Coustouge

Poloha

Obec má rozlohu 9,67 km². Najvyšší bod je položený 343 m n. m. a najnižší bod 129 m n. m.

Obyvateľstvo

Počet obyvateľov obce je 91 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pomsta v mene syna

Dej

Keď sa mladý statočný policajný pochôdzkar Max Ballister (Cory Hart) jedného dňa stane obeťou pouličnej streľby – neznámy útočník ho nemilosrdne zasype guľkami z okoloidúceho auta, polícia tento incident akosi prirýchlo uzavrie ako náhodný násilný čin. To sa však s odstupom času ukáže ako osudová chyba, pretože z otca nebohého policajného dôstojníka Simona Ballistera (Steven Seagal) sa vykľuje bývalý člen špeciálnych jednotiek a pouličnými bitkami zocelený pomstiteľ s nervami z ocele, ktorý pre dosiahnutie spravodlivosti neváha zájsť i do extrémov. Aby našiel a potrestal vraha svojho syna, presťahuje sa Simon do štvrte, kde Max prišiel o život. Krátko nato ho prídu „privítať“ dvaja členovia jedného z miestnych gangov, ktorých riadne prekvapí, keď ich obratom, s rozbitými nosmi a kopou modrín, pošle domov. Simon sa totiž nenechá len tak ľahko zastrašiť a od vypátrania synovho vraha ho nedokáže nič odradiť! Ibaže gangy majú k dispozícii množstvo zabijakov a zbraní, a na svojej strane majú navyše i policajnú ochranu a nebezpečných mladých hazardérov – potenciálnych nových členov. No len do chvíle, keď Simon tieto domnelé tromfy svojich protivníkov využije proti nim.
Plouguin

Poloha

Obec má rozlohu 31,02 km². Najvyšší bod je položený 82 m n. m. a najnižší bod 0 m n. m.

Obyvateľstvo

Počet obyvateľov obce je 2 103 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Valence (Drôme)

Poloha

Mesto má rozlohu 36,69 km². Najvyšší bod je položený 191 m n. m. a najnižší bod 106 m n. m.

Obyvateľstvo

Počet obyvateľov je 63 148 (2011).
Nasledujúci graf zobrazuje vývoj počtu obyvateľov.
Zdroje: INSEE
Mercury-Redstone 4

Priebeh letu

Kozmická loď Mercury s kabínou a volacím znakom Liberty Bell 7 odštartovala pomocou nosnej rakety Redstone zo štartovacej rampy LC-5 na vojenskej základni Cape Canaveral 21. júla 1961. Na jej palube bol 35-ročný Američan kapitán Virgil Ivan „Gus“ Grissom.  
Let to bol iba balistický, suborbitálny, trvajúci necelých 16 minút. Aj preto nebýva uvádzaný v zozname kozmických letov. Loď dosiahla výšku 190,31 km nad Zemou, po odpojení nosnej rakety a prevzatí ručného riadenia stabilizácie kabíny kapsula po 486 km dlhom lete pristála pomocou padáku na hladine Atlantického oceánu asi 490 km od miesta štartu na Floride. 
Potom však kvôli technickej poruche (odstrelil sa vstupný prielez kabíny) došlo k zatopeniu kabíny a astronaut musel plávať, až kým ho vrtuľník nevyzdvihol na lietadlovú loď USS Randolph. Kabína klesla do hĺbky viac ako 4 000 metrov, odkiaľ sa ju podarilo vyloviť až 20. júla 1999.